stanford-oval/wikipedia huggingface dataset:
השר הראשון של צפון אירלנד וסגנו
שיטת הממשל

התואר "השר הראשון" זהה לתואר בעלי התפקידים המקבילים בסקוטלנד ובוויילס.
שני נושאי התפקיד שווים בכול, והחלטותיהם מתקבלות יחדיו. עם זאת, בקבלות פנים רשמיות ניצב השר הראשון לפני סגנו.
משרד השר הראשון של צפון אירלנד וסגנו (Office of the First Minister and Deputy First Minister - OFMDFM) אחראי על התוויית המדיניות ככלכלית, שוויון זכויות, התנהלות מול האיחוד האירופי, מנגנוני השלטון, מדיניות מינויים ציבוריים (בפרט שרי המועצה המבצעת) ותקני ההתנהלות הציבורית.
היסטוריה

לאחר חתימת הסכם יום שישי הטוב נערכו בחירות ב-1 ביולי 1998. דייוויד טרימבל (יוניוניסט) נבחר לשר הראשון, ולסגנו נבחר שיימוס מאלון(אנ').
ב-15 באוקטובר 2002, עקב סירובו של הצבא האירי הרפובליקני (ה-IRA) להתפרק מנשקו, נוצר אי-אמון בין שתי הקהילות, וממשלת בריטניה השעתה את פעילות המועצה המבצעת של צפון אירלנד וביטלה את תפקודה העצמאי, לאחר שהשעיה קודמת לשישה שבועות באוגוסט 2001 לא הביאה לפתרון. בתקופת ההשעיה ניהל את צפון אירלנד שר מטעם הממשלה הבריטית (במסגרת "שלטון ישיר" - Direct Rule).
ב-26 במרץ 2007 הודיעו ראשי שתי המפלגות הגדולות של הקהילות, איאן פייזלי ומרטין מקגינס, על הסכמה ללכת לבחירות. משרת השר הראשון וסגנו שבה להתקיים לאחר הבחירות.
רשימת השרים

מפתח מפלגות:
DUP - מפלגת האיחוד הדמוקרטית
UUP - מפלגת האיחוד של אלסטר
SDLP - מפלגת הלייבור והמפלגה הסוציאל-דמוקרטית
| השר הראשון | השר הראשון | השר הראשון | השר הראשון | השר הראשון | סגן השר הראשון | סגן השר הראשון | סגן השר הראשון | סגן השר הראשון | סגן השר הראשון | סגן השר הראשון |
| --- | --- | --- | --- | --- | --- | --- | --- | --- | --- | --- |
| שם השר | תמונה | מפלגה | כניסה לתפקיד | פרישה | שם השר | תמונה | מפלגה | כניסה לתפקיד | פרישה |  |
| דייוויד טרימבל |  | UUP | 1 ביולי 1998 | 1 ביולי 2001 | שיימוס מאלון |  | SDLP | 1 ביולי 1998 | 6 בנובמבר 2001 |  |
| רג' אמפי(אנ') (בפועל) |  | UUP | 1 ביולי 2001 | 6 בנובמבר 2001 | שיימוס מאלון |  | SDLP | 1 ביולי 1998 | 6 בנובמבר 2001 |  |
| דייוויד טרימבל |  | UUP | 6 בנובמבר 2001 | 14 באוקטובר 2002 | מארק דורקהם |  | SDLP | 6 בנובמבר 2001 | 14 באוקטובר 2002 |  |
| המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 | המועצה מושעית בין 15 באוקטובר 2002 ל-8 במאי 2007 |  |
| איאן פייזלי |  | DUP | 8 במאי 2007 | 5 ביוני 2008 | מרטין מקגיניס |  | שין פיין | 8 במאי 2007 | 20 בספטמבר 2010 |  |
| פיטר רובינסון(אנ') |  | DUP | 5 ביוני 2008 | 11 בינואר 2010 | מרטין מקגיניס |  | שין פיין | 8 במאי 2007 | 20 בספטמבר 2010 |  |
| ארלין פוסטר (בפועל) |  | DUP | 11 בינואר 2010 | 3 בפברואר 2010 | מרטין מקגיניס |  | שין פיין | 8 במאי 2007 | 20 בספטמבר 2010 |  |
| פיטר רובינסון |  | DUP | 3 בפברואר 2010 | 11 בינואר 2016 | מרטין מקגיניס |  | שין פיין | 8 במאי 2007 | 20 בספטמבר 2010 |  |
| פיטר רובינסון |  | DUP | 3 בפברואר 2010 | 11 בינואר 2016 | ג'ון ד'אוד (בפועל) |  | שין פיין | 20 בספטמבר 2011 | 31 באוקטובר 2011 |  |
| פיטר רובינסון |  | DUP | 3 בפברואר 2010 | 11 בינואר 2016 | מרטין מקגיניס |  | שין פיין | 31 באוקטובר 2011 | 9 בינואר 2017 |  |
| ארלין פוסטר |  | DUP | 11 בינואר 2016 | 9 בינואר 2017 | מרטין מקגיניס |  | שין פיין | 31 באוקטובר 2011 | 9 בינואר 2017 |  |
| ארלין פוסטר |  | DUP | 1 בינואר 2020 | כיום | מישל אוניל |  | שין פיין | 1 בינואר 2020 | כיום |  |
ראו גם

ראש ממשלת צפון אירלנד (1921–1972)
ראש השרים
הערות שוליים

↑  Stormont power-sharing talks deadline set for 29 June, BBC, 21 באפריל 2017
↑  שרון שדה, הארץ‏, בריטניה השעתה הממשל בצפון אירלנד, באתר וואלה, 11 באוגוסט 2001(הקישור אינו פעיל, 2.4.2020)
↑  חוק השעיית הסמכות 2002
| --- | --- |
בקרת זהויות :  LCCN: nb2004304452  VIAF: 123403982   WorldCat (עם VIAF): 123403982
ניתוח לאיחוי קרום הבתולים

ניתוח לאיחוי קרום הבתולים הוא שחזור כירורגי זמני של קרום הבתולים. ניתוח זה אינו נחשב, בדרך כלל, כחלק מפרוצדורות גינקולוגיות שכיחות אלא התערבות מתחום הניתוחים פלסטיים ונערך ללא אשפוז ואורך כחצי שעה. עיקר הניתוחים נערכים בארצות הברית, בדרום קוריאה ובמערב אירופה. מטרת הניתוח היא לגרום לדימום במהלך קיום יחסי מין בפעם הראשונה מיד לאחר טקס בנישואים, אשר בתרבויות מסוימות נחוץ כהוכחה להיותה של הכלה בתולה ביום חתונתה.
סיבות לביצוע הניתוח

הקלה על המותקפת במעשה אונס.
נפילה טבעית של קרום הבתולים, קריעת קרום הבתולים לאחר רכיבה על סוס, שימוש בטמפון, בדיקה גינקולוגית כושלת, ועוד.
רצון להסתיר קיום יחסי מין אסורים או בלתי מקובלים לפני החתונה, שבה, על פי תרבויות מסוימות, על הכלה להיות בתולה.
אופן ביצוע הניתוח

הקרום המשוחזר לרוב אינו מאפשר אספקת דם לקרום, וכולל קפסולת ג'לטין עם חומר דמוי דם מלאכותי. לעיתים משתמשים בדש בטנה מהנרתיק להשלמת אספקת הדם ואיחוי מחודש של קרום הבתולים. 
לאחר הניתוח מומלץ שלא לקיים יחסי מין למשך שלושה חודשים.
תפוצת הניתוח

פעולת שחזור קרום הבתולים חוקית במדינות מסוימות, בעוד שמדינות אחרות אוסרות על כך.
בארצות הברית שיקום קרום הבתולים זמין במרפאות פרטיות ונעשה נפוץ יותר. בצרפת, במקרי אונס או טראומה מקבלים החזר מהמדינה מתשלום ביצוע האיחוי.
במדינות המזרח התיכון, בפרט באיראן, הניתוח פופולרי ביותר, שכן שם צפויות הנשים לשמור על בתוליהן עד ליל הכלולות. האייתוללה סייד סאדק רוחאני (אנ') הוציא פסק הלכה המתיר ביצוע ניתוח לאיחוי קרום הבתולים ומחשיב אישה לאחר הניתוח כבתולה. באיראן פעולות פולשניות לשחזור קרום הבתולים מתועדות עוד מסוף המאה ה-19.
ביקורת על הניתוח

ניתוח לאיחוי קרום הבתולים משמר את התפיסה שאישה ראויה לנישואים רק אם היא בתולה. הניתוח משמר את הסדר החברתי הפטריאכלי וגורם לנשים להמשיך להתנהל על פי קודים מסורתיים.
הערות שוליים

↑  Hyménoplastie ~ hyménorraphie: Les opérations de reconstruction de l'hymen
↑  "More women becoming virgins again on the NHS". Mail Online. נבדק ב-2017-11-12.
↑  Deuteronomy 22:13-19
↑  "Girls' secrets aired in Egypt", BBC News
↑  Janet Afary,
 Recreating virginity in Iran
↑  Afary, Janet (2009-05-12). "Recreating virginity in Iran | Janet Afary". The Guardian (באנגלית בריטית). ISSN 0261-3077. נבדק ב-2017-11-12.
↑  Sciolino, Elaine; Mekhennet, Souad (2008-06-11). "In Europe, Debate Over Islam and Virginity". The New York Times (באנגלית אמריקאית). ISSN 0362-4331. נבדק ב-2017-10-01.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
BBK אלקטרוניקה

| --- | --- |

 נתונים כלליים
 מייסדים:  Duan Yongping 
 תקופת הפעילות:  1995–הווה (כ־29 שנים) 
 חברות בנות:  אופו  OnePlus  רילמי 
 מיקום המטה:  הרפובליקה העממית של סין 
 ענפי תעשייה:  תעשיית האלקטרוניקה 
 מוצרים עיקריים:  טלפונים חכמים מטענים ניידים טלוויזיות חכמות Hi-fi קולנוע ביתי מערכות אור-קוליות
 עובדים:  18,510 
  
 www.eebbk.com
 
תאגיד האלקטרוניקה BBK (במנדרינית תקנית: 广东步步高电子工业有限公司; בפין-יין: guǎngdōng bùbùgāo diànzǐgōngyè yǒuxiàngōngsī; תרגום מילולי: חברת האלקטרוניקה בּוּ-בּוּ-גָאוֹ מגואנגדונג בע"מ) הוא קונגלומרט סיני רב לאומי המתמחה באלקטרוניקה, כגון מכשירי טלוויזיה, נגני MP3, מצלמות דיגיטליות וסמארטפונים.
פעילות תאגידית

תאגיד BBK אלקטרוניקה משווקת סמארטפונים במותגים Oppo, Vivo, OnePlus, Realme ו-iQOO. היא משווקת גם נגני בלו-ריי, אוזניות, מגברי אוזניות ושעונים חכמים במותג Oppo Digital. במרץ 2019, הכריזה BBK אלקטרוניקה על iQOO, תת-מותג המתמחה בביצועים, כחברה החדשה ביותר שלה.
משרדי BBK אלקטרוניקה ובסיס הייצור שלה ממוקמים בצ'אנגאן שבדונגגוואן.
ברבעון הראשון של 2017, ייצאה BBK אלקטרוניקה 56.7 מיליון סמארטפונים, והפכה ליצרנית הסמארטפונים השנייה בגודלה בעולם, בהפרש קטן מסמסונג, ובכך עקפה הן את וואווי והן את אפל.
הערות שוליים

1 2  "Introduction to BBK (OPPO) Company". The People's Government of Chang’an Town. 18 ביוני 2012. אורכב מ-המקור ב-23 באפריל 2016. נבדק ב-29 באוקטובר 2014. {{cite web}}:  (עזרה)
↑  "SENHENG IS NOW OFFERING THE PERFECT SELFIE NATIONWIDE". Vivo Malaysia (באנגלית). PRNewswire. 10 באוגוסט 2017. אורכב מ-המקור ב-4 בינואר 2018. נבדק ב-2018-09-24. vivo was founded in 2009 as a sub-brand of BBK Electronics. {{cite web}}:  (עזרה)
↑  "The OnePlus 6 is more than just a rebranded Oppo". 15 ביוני 2015. נבדק ב-31 בינואר 2019. {{cite web}}:  (עזרה)
↑  Wong, Shine (2014-04-26). "Picture proving Oneplus is wholly-owned sub-brand of OPPO". Gizmochina (באנגלית אמריקאית). נבדק ב-2020-05-06.
↑  Colin, David (7 ביולי 2005). "A Winning Digital DVD Player". Projector Central. So who is Oppo? They certainly are not a household name and with good reason as Oppo is a newly created North American branch of BBK Electronics of China, a giant in the manufacture of consumer electronics, employing 12,000 people worldwide. So while Oppo is a new name, the company and the technology behind it are quite substantial. {{cite web}}:  (עזרה)
↑  Beamish, David. "Review: OPPO Digital DV-971H (US - DVD)". dvdactive. OPPO Digital are based in Mountain View, CA and are the US arm of BBK Electronics who are a huge Chinese market leader and who have been a private label OEM for companies such as Denon, NEC and BOSE. Manufacturing all sorts of electronics gear, BBK Electronics is a market leader in China and looking to expand globally hence the creation of their North American arm – OPPO Digital.
↑  "imoo - a new brand for mobile phones emerges in China". GSMArena. 21 ביוני 2016. נבדק ב-25 בנובמבר 2020. {{cite web}}:  (עזרה)
↑  "BBK is second largest smartphone manufacturer". Electronics Weekly. 26 במאי 2017. {{cite news}}:  (עזרה)
| --- | --- |
בקרת זהויות :  ISNI: 0000 0004 9249 7797
ג'פרי האמונד

| --- | --- |

 לידה:  30 ביולי 1946 (בן 78) בלקפול, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1971 
 סוגה:  רוק מתקדם 
 שפה מועדפת:  אנגלית 
 כלי נגינה:  גיטרה בס 
 
ג'פרי האמונד (באנגלית: Jeffrey Hammond; נולד ב-30 ביולי 1946) הוא מוזיקאי, צייר ובסיסט בריטי, הידוע גם כ"ג'פרי האמונד-האמונד". את השם האמונד-האמונד אימץ בהומור, משום ששם המשפחה של שני הוריו היה האמונד. עוד הוא נהג להתבדח על כך שאמו בחרה את שם הנעורים שלה, באותו האופן שבחרה בו אלינור רוזוולט. הוא ידוע בעיקר בשל היותו בסיסט להקת הרוק המתקדם ג'ת'רו טאל.
קריירה

את סולן הלהקה לעתיד, איאן אנדרסון, הכיר בגיל 17, כאשר השניים למדו יחד בבית הספר. עוד לפני שהצטרף ללהקה כתב אנדרסון כמה שירים אודות האמונד, כגון "A Song for Jeffrey" (באלבום This Was), השיר "Jeffrey Goes to Leicester Square" (באלבום Stand Up) ו-"For Michael Collins, Jeffrey and Me" (באלבום Benefit).
בשנת 1971 הצטרף האמונד ללהקה באופן רשמי כבסיסט, אך ניגן רבות קודם לכן עם הלהקה מאז אלבומם הראשון מ-1968. האמונד נודע בהופעותיו עם הלהקה בבגדיו הייחודיים, בדומה לשאר חברי הלהקה שעטו תלבושות מוזרות בהופעות: חליפת פסים בשחור-לבן וגיטרת בס שחור לבן מותאמת; לבושו הפך לסימן מסחרי של הלהקה ובפרט של הופעות Thick as a Brick. בשנת 1975 עזב האמונד את הלהקה לאחר ויכוח קשה עם שאר החברים, וכאות התרסה שרף את החליפה. לאחר שעזב את הלהקה חזר ללמוד ציור, ומאוחר יותר, על פי כתביו של אנדרסון, חזר לאהבתו המוקדמת לציור ולא ניגן שוב באופן מקצועי.
דיסקוגרפיה > עם ג'ת'רו טאל

(Aqualung (1971
(Thick as a Brick (1972
(Living in the Past (1972 - אלבום אוסף
(A Passion Play (1973
(War Child (1974
(Minstrel in the Gallery (1975
הערות שוליים

↑  דייוויד רייס, Minstrels in the Gallery, עמ' 40. ISBN 0-946719-22-5
↑  דייוויד רייס, Minstrels in the Gallery, עמ' 70. ISBN 0-946719-22-5
↑  Jeffrey Hammond, Jethro Tull (באנגלית)
| ג'ת'רו טאל |
| --- | --- | --- |
איאן אנדרסון • קלייב באנקר • גלן קורניק • ג'ון אוואן • מרטין באר • ג'פרי האמונד • בארימור בארלו
| אלבומי אולפן | This Was • Stand Up • Benefit • Aqualung • Thick as a Brick • A Passion Play‏ • War Child • Songs From The Wood • Heavy Horses‏ • Roots to Branches |  |
| סינגלים | Hymn 43 • Locomotive Breath • Bungle in the Jungle • Too Old to Rock 'n' Roll: Too Young to Die |  |
| --- | --- |
בקרת זהויות :  BIBSYS: 12013685  BnF: cb140473889 (data)  GND: 1176163299  ISNI: 0000 0000 0312 6128  LCCN: n2021015752  MusicBrainz: bf2fdd63-37ff-4263-a32c-2833dc43a780  NKC: xx0139650  SNAC: w68r1tkt  VIAF: 261509759   WorldCat (עם VIAF): 261509759
בוב קליבן

| --- | --- |

 לידה:  6 בנובמבר 1933 Lisbon, ארצות הברית 
 פטירה:  12 בדצמבר 2020 (בגיל 87) הילדסבורג, ארצות הברית 
 מדינה:  ארצות הברית 
 מקום לימודים:  Loras College, האקדמיה המלכותית לאמנות הדרמה
 פרופיל ב-IMDb
 
רוברט דין "בוב" קאליבן (באנגלית: Bob Kaliban;‏ 6 בנובמבר 1933 – 12 בדצמבר 2020) היה מדובב, מוזיקאי ושחקן אמריקאי. הוא נודע בעיקר בשל היותו נשיא הסניף בניו יורק של SAG-AFTRA, כשהוא מדובב את קולו של מפקד המשטרה בחתול בצמרת, ותפקידו ככנקן מכירות של מוצרי Ty-D-Bol שמכונה "Ty-D-Bol Man".
חיים אישיים וקריירה

הוא נולד וגדל כילד בליסבון, איווה ב-6 בנובמבר 1933. הוא עבר לניו יורק כשהיה נער בשנות ה-60 כדי להמשיך בקריירה באמנויות הבמה ובתיאטרון. לאחר מכן למד במכללת לוראס בדובוק. הוא עבר ללונדון לזמן קצר וקיבל מלגה באקדמיה המלכותית לאמנות דרמטית. מאוחר יותר היה לו תפקיד בבן פרנקלין בפריז.
לאחר מכן הפך לנשיא גילדת שחקני המסך ב-1968. בוב הצהיר על מטרתו בתפקידו כנשיא, "הורדנו מכבודנו ומאמינותנו כשחקנים על ידי כל לקוח שמשתמש באנשים אמיתיים. המגמה חייבת לחזור מאנשים אמיתיים למקצוען האמיתי".
דודו סם השתחרר מהצבא וסייע לבוב בקבלת תפקידו הראשון בברודוויי שהיה "איך להצליח בעסקים בלי באמת לנסות". מאוחר יותר המשיך בוב ועשה פרסומות מקומיות באזור ניו יורק. למרות שעזב את SAG בשנת 1994, הוא המשיך להיות "נאמן" בתוכנית הפנסיה עד מותו.
בוב מת ביום ב-12 בדצמבר 2020 בקליפורניה.
פילמוגרפיה

| שנים | כותרת הסרט | אופי |
| --- | --- | --- |
| 1978 | אם אי פעם אראה אותך שוב | מפקח חשבונות |
| 1979 | משהו קצר מגן העדן | ג'ורג' פנדלטון |
| 1979 | חג מולד קרקס משפחתי | אבא |
| 1980 | דובי ה-Berenstain פוגש את Bigpaw | כפה גדולה / קריין |
| 1980 | הקישור החסר | קרואק / סליק |
| 1980 | אני הולך פוגו | בת מבולבלת |
| 1983 | הזוג צ'רמקינס | Bramble Brother #2 |
| 1987 | המפץ הגדול | אקסטרה (דיבוב אנגלי) |
| 1993 | טרייסי מתמודדת עם ניו יורק | תוֹסֶפֶת |
| 1996 | חג המולד בקריקטאון | קוֹל |
| 2003 | זה עובר במשפחה | ג'ים לינדזי |
| 2011 | החתול העליון: הסרט | שופט/מפקד משטרה/ראש עיר |
טלוויזיה

| שנים | שם הטלוויזיה | אופי |
| --- | --- | --- |
| 1963 | המופע של פטי דיוק | צ'רלי אנדרסון (מוכר כרוברט קאליבן) |
| 1967 | נוס על נפשך | ארתור קורט |
| 1980 | כוח ציור! | פופ, קולות נוספים |
| 1979-2009 | בית ספר רוק! | לו, מר צ'יפס, קולות נוספים |
| 1995-1996 | סטארלה ורוכבי התכשיטים | ג'וש, מרלין, המלך ג'ארד (קול) |
| 1999-2000 | קצת סקרן | קטיפה (קול) |
| 2007 | ענק אנושי | דוריטוס איש מסחרי |
דיסקוגרפיה

המיטב של רוק בית הספר (1998)
הערות שוליים

↑  "A Tribute to Bob Kaliban - Garden City News". Garden City News -. 2021-07-09. נבדק ב-2023-04-25.
↑  "Robert Kaliban Obituary (2020) - Healdsburg, CA - Newsday". Legacy.com. נבדק ב-2023-04-25.
↑  "The Theater: 'Ben Franklin in Paris'; Preston in Musical at the Lunt‐Fontanne". The New York Times (באנגלית אמריקאית). 1964-10-28. ISSN 0362-4331. נבדק ב-2023-04-25.
↑  Robb, David (2020-12-14). "Bob Kaliban Dies: Former SAG New York President & Veteran Voice Actor Was 87". Deadline (באנגלית אמריקאית). נבדק ב-2023-04-25.
↑  Nassif, Fred (1974-06-30). "And Now a Word From Somebody Real". The New York Times (באנגלית אמריקאית). ISSN 0362-4331. נבדק ב-2023-04-25.
↑  "Voiceover Lab Bob Kaliban's Character Voices Workshop". SAG-AFTRA Foundation (באנגלית). נבדק ב-2023-04-25.
↑  "Bob Kaliban". Television Academy (באנגלית). נבדק ב-2023-04-25.
↑  "SAG-AFTRA Statement on the Passing of Former NY President Bob Kaliban". www.sagaftra.org. נבדק ב-2023-04-25.
↑  Armbrust, Roger (2019-11-05). "Four SAG Trustees Enter Fray Over Pension & Health". Backstage. נבדק ב-2023-04-23.
↑  "Bob Kaliban Dies: Former SAG New York President & Veteran Voice Actor Was 87". Yahoo Finance (באנגלית אמריקאית). נבדק ב-2023-04-25.
| --- | --- |
בקרת זהויות :  BnF: cb17162720k (data)  ISNI: 0000 0004 6360 7117  LCCN: no2020005162  MusicBrainz: 6604d66c-4a0f-4846-947f-27077bd70fa0  VIAF: 7027151304672349460006   WorldCat (עם VIAF): 7027151304672349460006 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בוב קליבן".
החלטה 611 של מועצת הביטחון של האו"ם

| --- | --- |

אבו ג'יהאד
 תאריך:  25 באפריל 1988
 ישיבה מספר:  2810
 קוד:  S/PES/611 (מסמך)
 נושא:  התנקשות, יחסי ישראל-תוניסיה 
 סיכום הצבעה:  14 הצביעו בעד 0 הצביעו נגד 1 נמנעו 
 תוצאה:  התקבל
 הרכב מועצת הביטחון
 חברות קבועות:  הרפובליקה העממית של סין סין צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות ברית המועצות
 חברות לא קבועות:  אלג'יריה אלג'יריה ארגנטינה ארגנטינה ברזיל (1968–1992) ברזיל איטליה איטליה יפן יפן נפאל נפאל סנגל סנגל גרמניה המערבית גרמניה המערבית יוגוסלביה יוגוסלביה זמביה זמביה
 
החלטה 611 של מועצת הביטחון של האו"ם, שהתקבלה ב-25 באפריל 1988, לאחר שנזכרה בהחלטה 573 (1985) לאחר שהתקבלה תלונה של תוניסיה נגד ישראל, המועצה גינתה את מבצע הצגת תכלית בתוניסיה ב-16 באפריל 1988, שבה ח'ליל אל-ווזיר, שלוחה. של הארגון לשחרור פלסטין ומייסד המפלגה הפוליטית של פת"ח, נרצח.
המועצה תיארה את המתקפה כ"הפרה בוטה של האמנה", והפצירה במדינות החברות לנקוט צעדים כדי למנוע התקפות כאלה נגד הריבונות והשלמות הטריטוריאלית של כל המדינות. היא גם אישרה את נחישותה לנקוט בצעדים מתאימים ליישום ההחלטה הנוכחית, וביקשה מהמזכיר הכללי לדווח בדחיפות למועצה על כל התפתחויות חדשות במצב.
ההחלטה, שלא האשימה במפורש את ישראל בתקיפה, התקבלה ברוב של 14 קולות בעד ללא מתנגדים, עם נמנעת אחת שהיא ארצות הברית.
ביאורים

↑  גינוי של האום על התקפת בסיס אש"ף בתוניסיה
דונובן קלינגן

| --- | --- |

 לידה:  23 בפברואר 2004 (בן 20) בריסטול, ארצות הברית 
 עמדה:  סנטר 
 גובה:  2.18 מטרים
 מכללה:  אוניברסיטת קונטיקט (2022–2024)
 דראפט:  בחירה 7, 2024 פורטלנד טרייל בלייזרס
 קבוצות כשחקן
 2024–:  פורטלנד טרייל בלייזרס
 
דונובן ג'ון קלינגן (באנגלית: Donovan John Clingan; נולד ב-23 בפברואר 2004) הוא כדורסלן אמריקאי המשחק בעמדת הסנטר בפורטלנד טרייל בלייזרס מליגת ה-NBA.
קריירת תיכונים ומכללות

קלינגן גדל בבריסטול, קונטיקט, ולמד בתיכון בריסטול סנטרל, בו הוביל את קבוצת הכדורסל לזכייה באליפות המדינה חטיבה II ב-2020. בנוסף הוא שיחק במדי בוסטון ספרטנס באיגוד האתלטים החובבים. בעונתו השלישית בקבוצה, 2020/21, הוא העמיד ממוצעים של 27.3 נקודות, 17.2 ריבאונדים ו-5.8 חסימות למשחק ונבחר לשחקן השנה בקונטיקט, תואר בו זכה שנית בעונה העוקבת לאחר שהעלה את ממוצעיו ל-30.3 נקודות, 18.4 ריבאונדים ו-6.2 חסימות למשחק. הוא קיבל כמעט עשרים הצעות מאוניברסיטאות שונות, בהן וירג'יניה טק, אוניברסיטת קרוליינה הדרומית, אוניברסיטת מישיגן, אוניברסיטת נוטרדאם ואוניברסיטת ראטגרס, אך ב-2021 התחייב לשחק כדורסל מכללות באוניברסיטת קונטיקט.
בעונת הפרשמן שלו שימש קלינגן כסנטר המחליף של ההאסקיס, ובתום העונה נבחר לחמישיית הפרשמנים של אזור ביג איסט לאחר שהעמיד ממוצעים של 6.9 נקודות, 5.6 ריבאונדים ו-1.8 חסימות. ב-3 באפריל 2023 הוא רשם 4 נקודות, 3 ריבאונדים, חסימה ושתי חטיפות בניצחון 76–59 על אוניברסיטת המדינה של סן דייגו בגמר טורניר אליפות המכללות בכדורסל. אף על פי שהיה צפוי להיבחר בדראפט ה-NBA ‏2023, הוא החליט לחזור לעונתו השנייה בקונטיקט.
בעונת הסופומור שלו שימש קלינגן כסנטר הפותח של קונטיקט, והעמיד ממוצעים של 13 נקודות, 7.4 ריבאונדים ו-2.5 חסימות למשחק. בניצחון 75–60 על אוניברסיטת פרדו בגמר טורניר ה-NCAA הוא רשם 11 נקודות, 5 ריבאונדים ואסיסט.
ב-12 באפריל 2024 הכריז קלינגן על מועמדותו לדראפט ה-NBA לאחר שנתיים בלבד בקונטיקט, בהן זכה פעמיים באליפות המכללות.
קריירה מקצועית

ב-26 ביוני 2024 נבחר קלינגן במקום השביעי בדראפט ה-NBA ‏2024 על ידי פורטלנד טרייל בלייזרס. מאחר שמספר החולצה שלבש במכללות, 32, הוצא לגמלאות על ידי הקבוצה כהוקרה לביל וולטון, הוא בחר במספר 23. ב-24 באוקטובר 2024 ערך את הופעת הבכורה שלו ב-NBA, ורשם שתי נקודות ושני ריבאונדים בהפסד 104–140 לגולדן סטייט ווריורס.
חיים אישיים

אימו של קלינגן, סטייסי קלינגן, שיחקה גם היא כדורסל בתיכון בריסטול סנטרל, וקבעה שיאי בית ספר בריבאונדים וחסימות בקריירה לפני ששיחקה כדורסל מכללות באוניברסיטת מיין. היא נפטרה מסרטן השד במרץ 2018.
הערות שוליים

↑  Donovan Clingan contends with basketball future, his late mother's memory, ESPN, ‏8 במאי 2020
↑  UConn's Donovan Clingan and a journey of dominance marked by tragedy, ESPN, ‏6 באפריל 2024
↑  Bristol Central's Donovan Clingan Gatorade State Player of Year, 1 of 3 finalists for national award, קונטיקט פוסט, ‏4 ביוני 2021
↑  UConn's Freshman Center Stands Out Off the Bench, New York Times, 21 במרץ 2023
↑  פרופיל גיוס למכללות, באתר ESPN
↑  Donovan Clingan officially signs with UConn: ‘When I go up there, I feel like it’s home. And it is’, CT Insider, ‏10 בנובמבר 2021
↑  UConn Notebook: Clingan makes big first impression, Yahoo! Sports, ‏8 בנובמבר 2022
↑  UConn's Adama Sanogo, Jordan Hawkins named First Team All-Big East; Karaban, Clingan on All-Freshman team, Hartford Courant, ‏5 במרץ 2023
1 2  סטטיסטיקות מכללות, באתר sports-reference.com
↑  Donovan Clingan makes good on promise, helps UConn men's basketball team 'get No. 5', Stamford Advocate, ‏4 באפריל 2023
↑  UConn center Donovan Clingan to return for sophomore season, ESPN, ‏8 באפריל 2023
↑  Donovan Clingan reflects on first start for UConn men's basketball team: 'Dream come true', CT Insider, ‏7 בנובמבר 2023
↑  אדריאן ווג'נרובסקי, UConn center Donovan Clingan entering NBA draft, ESPN, ‏12 באפריל 2024
↑  Donovan Clingan is UConn's next big star. His mom would have loved it, The Athletic, ‏22 במרץ 2023
אודמורטיה

רפובליקת אודמורטיה (ברוסית: Республика Удмуртия, באודמורטית: Удмурт Республика) היא רפובליקה בפדרציה הרוסית הממוקמת במזרח החלק האירופאי של רוסיה. שטח הרפובליקה כ-42,100 קמ"ר, אוכלוסייתה היא 1,434,557 תושבים (נכון לינואר 2024). בירת הרפובליקה היא איז'בסק.
היסטוריה

חבל אודמורטיה היה חלק מהנסיכויות הטטריות אשר התקיימו באזור, עד שנכבש ב־1554 על ידי איוואן האיום, נסיך מוסקבה. אודמורטים, שלא הייתה להם מדינה משלהם לא התנגדו בצורה פעילה לשלטון החדש. בתקופת האימפריה הרוסית האזור היה חלק מגוברניה שמרכזה בעיר ויאטקה.
ב-1918 כל הרפובליקות בין אורל וולגה התאחדו למדינת אידל-אורל, שהכריזה על עצמאותה מרוסיה. בשנת 1919 הכוחות הקומוניסטיים כבשו את המדינה הצעירה, חילקו אותה לרפובליקות והפכו את אודמורטיה ל"מחוז האוטונומי הווטי" (רוסית: Вотская автономная область). ב-1932 שם החבל שונה לאודמורטיה, וב-1934 החבל נהפך לרפובליקה אוטונומית בפדרציה הרוסית הסובייטית.
ב-1991 הגדירו אותה השלטונות כרפובליקה.
ממשל

הרשות המחוקקת היא "המועצה המדינית של רפובליקת אודמורטיה" שכוללת 60 חברים. בבחירות שנערכו בשנת 2022 נציגי רוסיה המאוחדת זכו ב-51 מושבים.
חוקת הרפובליקה התקבלה בשנת 1994. מאז היו כמה תיקונים.
בראש הרפובליקה עומד ראש הרפובליקה (עד לשנת 2011 נשיא) שנבחר לכהונה של 5 שנים. בשנת 2016 הבחירות הישירות בוטלו ומאז ראש הרפובליקה נבחר על ידי המועצה המדינית מרשימת מועמדים שאושרה על ידי נשיא הפדרציה הרוסית. בשנת 2017 לתפקיד נבחר אלכסנדר ברצ'לוב. בשנת 2022 הוא נבחר לכהונה השנייה.
מבחינה מנהלית הרפולביקה כוללת 5 ערים בעלי מעמד מיוחד ו-25 ראיונים.
גאוגרפיה

בין שאר הסובייקטים בפדרציה היא במקום ה־57 בשטחה. היא גובלת מצפון ובמערב במחוז קירוב, מדרום ברפובליקת טטרסטן, ובשקיריה, וממזרח במחוז פרם.
הנהרות החשובים של הרפובליקה הם קאמה, ויאטקה ואיז'. קמה וויאטקה מתחילים באודמורטיה בגבעות שבצפון הרפובליקה, אך רוב מסלולם עובר מחוץ לגבולות הרפובליקה.
דמוגרפיה

נכון לשנת 2024 ברפובליקה מתוגגרים 1,434,557 תושבים. 66% מתושבי הרפובליקה מתתגוררים בערים. בעיר הגדולה איז'בסק מתגוררים כ-620 אלף תושבים.
במעמד ההקמה בשנת 1920 האודמורטים היו רוב אוכלוסיית הישות. בעקבות הגדלת השטח השתנה הרכב אוכלוסין וכבר בשנת 1939 האוכלוסייה הרוסית הייתה מעל ל-50%.בהתאם לנתוני מפקד אוכלוסין משנת 2021 האוכלוסייה מורכבת מרוסים, המהווים 57.9% מהאוכלוסייה, אודמורטים המהווים 20.6% מהאוכלוסייה, וטטרים המהווים 4.7% מהאוכלוסייה, ועמים נוספים שהגדולים בהם הם מארי ואוקראינים, המהווים 3.7% מהאוכלוסייה. בעיר הגדולה איז'בסק מתגוררים כ-43% מכלל אוכלוסיית הרפובליקה.
כלכלה

ברפובליקה הוקמה תעשייה מפותחת עם חלקה גדולה של תעשייה ביטחונית. בנוסף לכך קיימות שדות נפט.
כלכלה > תחבורה

בשטחי הרפובליקה הוקמה רשת מסילות ברזל מפותחת.
דרך המחוז עוברת הסתעפות מכביש M7 "וולגה" מוסקבה-קאזאן.
בעיר איז'בסק פועל נמל תעופה בין-לאומי. בשנת 2023 עברו דרכו 823 אלף נוסעים.